উপজেলার প্রবীণ শিক্ষক মো: গিয়াস উদ্দিন বলেন, এই মহাসড়কটি অবহেলিত রাণীনগরবাসীর দীর্ঘদিনের প্রাণের দাবী ছিলো। অবশেষে এই সড়কটির কাজ শুরু হওয়ায় আমরা আনন্দিত। কারণ এই মহাসড়কের সঙ্গে জড়িয়ে আছে এই জনপদের হাজার হাজার মানুষের জীবন। এই রাস্তাটির কাজ শেষ হলে এই জনপদে উৎপাদিত ফসল খুব সহজেই কৃষক ও ব্যবসায়ীরা দেশের বিভিন্ন স্থানে চালান করতে পারবে। সৃষ্টি হবে নতুন নতুন কর্মসংস্থানের জায়গা। যার কারণে পাল্টে যাবে এই জনপদের মানুষের ভাগ্যের চাকা।